《侃老舍天宁寺往游何道二山二首》
宋代·袁说友

飞锡真游戏，论诗解往还。
一声狮子吼，十里道场山。
绿竹静无语，白云长自閒。
赵州应路滑，无复叹间关。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。